Diari Oficial de la Generalitat Valenciana


Sumari del DOGV 8296, del 16-05-2018 (2018/4793)

RESOLUCIÓ de 14 de maig de 2018, del director general de l'Institut Valencià de Finances, per la qual s'acorda iniciar el procés de contractació del lloc de subdirector o subdirectora legal, a l'empara del que disposa el Decret 95/2016, de 29 de juliol, del Consell.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8296

Data del DOGV
:   16-05-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/4793


Data del document
:   14-05-2018

Organisme emissor
:   Institut Valencià de Finances

Tipus de document
:   Resolució

Correcció d'errades

Anàlisi jurídica

 Descriptors 

:   * concurs administratiu

RESOLUCIÓ de 14 de maig de 2018, del director general de l'Institut Valencià de Finances, per la qual s'acorda iniciar el procés de contractació del lloc de subdirector o subdirectora legal, a l'empara del que disposa el Decret 95/2016, de 29 de juliol, del Consell.   
 [2018/4793]  
L'Institut Valencià de Finances (IVF) disposa de dos llocs directius dels regulats en el Decret 95/2016, de 29 de juliol, del Consell, de regulació, limitació i transparència del règim del personal directiu del sector públic instrumental de la Generalitat, basant-se en la Resolució de la Direcció General de Sector Públic, Model Econòmic i Patrimoni, de 28 de setembre de 2016, per la qual es classifica a l'IVF en el grup II, de les entitats de dret públic i entitats públiques empresarials pertanyents a altres sectors i, en conseqüència, s'autoritza a designar un nombre màxim de dos directius, dels previstos en l'article 2.3 de l'esmentat Decret.  
Amb data 8 de maig de 2018, la persona que ocupa la Direcció Adjunta Legal ha comunicat la seua decisió d'extingir la seua relació laboral amb l'IVF. El dit lloc ha passat a denominar-se Subdirecció Legal després dels acords adoptats pel Consell General de l'IVF el passat 26 d'abril, que va aprovar una nova Relació de Llocs de Treball, condicionada a l'obtenció dels informes preceptius de la Direcció General de Pressupostos i de la Direcció General del Sector Públic, Model Econòmic i Patrimoni, informes que han sigut emesos el passat 11 de maig.  
Fent ús de les competències atribuïdes en l'article 10 del Reglament d'Organització i Funcionament de l'Institut Valencià de Finances, aprovat pel Decret 92/2017, de 14 de juliol, del Consell, i les delegades per mitjà de l'acord del Consell General de l'Institut Valencià de Finances, de 30 de març de 2009, resolc  
  
Primer  
Iniciar el procés de contractació del lloc de subdirector o subdirectora legal, que es regirà pel que disposa el Decret 95/2016, de 29 de juliol, del Consell, de regulació, limitació i transparència del règim del personal directiu del sector públic instrumental de la Generalitat.  
  
Segon  
Aprovar les bases de la contractació, que figuren com a annex a la present resolució.  
  
Tercer  
Publicar la present resolució en el Diari Oficial de la Generalitat Valenciana i en la pàgina web de l'IVF (http://www.ivf.gva.es).  
  
Contra aquesta resolució podrà interposar-se un recurs d'alçada davant del conseller d'Hisenda i Model Econòmic en el termini d'un mes, comptat a partir de l'endemà de la publicació d'aquesta resolució, de conformitat amb el que disposen l'article 38 del Reglament d'organització i funcionament de l'Institut Valencià de Finances, aprovat pel Decret 92/2017, de 14 de juliol, del Consell, i els articles 121 i 122 de la Llei 39/2015, d'1 d'octubre, del procediment administratiu comú de les administracions públiques. Tot això, sense perjudici que les persones interessades puguen exercitar-ne qualsevol altre que consideren oportú.  
  
  
València, 14 de maig de 2018.- El director general: Manuel Illueca Muñoz.  
  
Bases de la contractació d'un lloc directiu  
  
1. Perfil requerit del lloc  
Subdirector o subdirectora legal  
En dependència directa del director general serà el màxim o la màxima responsable de l'àrea legal com dels recursos humans. Les seues principals funcions seran:  
- Dirigir l'àrea legal, establint procediments i mètodes que permeten maximitzar el servei oferit a la institució.   
- Dissenyar, junt amb la Subdirecció de Riscos, una estratègia definida de recuperació d'operacions creditícies, des de la fase pre contenciosa fins a l'alienació dels actius adquirits en recompensa de deutes.   
- Gestionar els processos selectius de contractació de personal, així com, en general, la política de recursos humans.   
Serà necessari un titulat universitari superior en Dret amb experiència acreditada en el departament jurídic d'una entitat de crèdit o en un despatx de primer nivell, sent especialment valorable l'experiència en la gestió de recuperacions d'operacions creditícies i en reestructuracions empresarials.  
Es valorarà l'experiència en treballs de gestió pública, o relacionats amb les administracions públiques.  
S'ofereix un contracte d'alta direcció amb una retribució anual de 51.500 euros bruts.  
Es requerix dedicació exclusiva.  
  
2. Terminis de presentació de sol·licituds  
El termini per a la presentació de sol·licituds serà de 10 dies hàbils, comptats a partir de l'endemà de la publicació d'aquesta convocatòria en el Diari Oficial de la Generalitat Valenciana.  
Les persones interessades hauran de remetre el seu curriculum vitae a l'Institut Valencià de Finances, indicant la referència SDL.  
L'Institut Valencià de Finances, per a la selecció de les persones candidates més idònies, podrà contractar una empresa especialitzada en la selecció de directius.